A Főváros Választási Bizottság megállapította, hogy a VIII. kerületi önkormányzat ingyenes, Józsefváros című lapja megsértette a választási eljárásról szóló törvény a jelöltek és jelölő szervezetek közötti esélyegyenlőségre vonatkozó alapelvét, tudta meg a 24.hu.

Az FVB jogosnak találta azt a panaszt, hogy a lap két egymás utáni száma is úgy jelent meg, hogy kizárólag Kocsis Máté véleménye szerepelt benne az EP-választásról, a jelölteké nem, sőt, egyáltalán semmi más sem, ami az EP-választásról szólna, kivéve Orbán Viktor hétpontos tervét.

Két egymás utáni lapszámot vizsgáltak a jelentés szerint, és igazat adtak az e-mailben érkezett bejelentésnek. Tehát az újságokban az FVB szerint is csak Kocsis Máté szerepelt. A Józsefvárosnak ehhez hasonló helyen és mértékben jóvá kell tennie a következő lapszámban a hibát, de bírságot nem kell fizetniük.